

Aaaa tili kuno mmudzi wa Msangwa, a Group a Msangwa, TA kayembe, kuzacheza ndi A tsogoleri amene akugwira nawo ntchito ndi a bungwe la Care.
Muli ndi Udindo wanji mmudzi uno?
Village Headman Msangwa.
Chabwino. Inu ngati Village Headman mumapanga zotani?
Aaa Village Headman Msangwa,
Mmmh.
Ntchito zanga nkuyangÕanira anthu mmudzi.
Chabwino.
Aaa Kodi mwakhala mukutengapo mbali pa Project ya Care, imene imachitika kuno?
Eeee ndimatengapo mbali.
Mwatengapo mbali mmagawo wotani?
Magawo yowaunikila anthu aja pa zakufunikila Kwa Care.
Chabwino.Mukati mmaaunikila mmawauza zotani?
Ndimawauza kunena kuti bungwe la Care, lofunika zimene lanena tiyeni tizitsatire.
Chabwino.
Zimene bungwelo laphunzitsa 
Mmm
Tiyenela kuzitsatira
Kuwaziwitsa anthu aja kuwauza kuwapatsa chilimbikitso.
Chabwino chabwino.
Eeee.
Ndi zina ziti zimene mumachita nawo ndi a Care ngati mfumu?
Wa Care, ndiye kuti Pali ntchito monga, kukhala nti madimba zimene a Care adatiphunzitsa, madyebwe abwino.
Mmmh.
Ndiye kuti ukhondo,
Mmmmh.
Wofunika pakati pathu, ndiye kuti zimenezo zutheka chifukwa cha Wa Care.
Chabwino.
Mukanena za timadimba tapakhomo, amanena kuti chani kapena mmatani?
Timadimba tamÕmakomo timeneti timalima kaya kuseli Kwa nyumba, 
Mmm
Tibzalamo tindiwo tofunikira kuti tisamasoweke ndiwo pakhomo pathu.
Chabwino.
Timadimba toyerekezela tapakhomo.
Chabwino.
Eee
Kumbali ya kadyedwe kabwino mwaphunzitidwa zotani?
Kumbali ya kadyedwe kabwino ndiye kuti pali ndiwo zamasamba, tidzidya zinthu zosinthasintha.
Zosinthasintha.
Eee timasamba,
 Tochokeza monga kaya zipatso.
Mmm
Kadibwe kabwinoko kali mmenemo.Kumachita zinthu zosinthasintha monga kumadibwe zizikhala zosinthasintha, tizakudya tofunikira ndithu pakati pathupi la munthu koma zudzera mÕbungwe la Care.
Kumbali ya Ukhondo mwaphunzira zotani?
Kumbali ya Ukhondo, kukhala ndi zimbuzi, kulambula mmakomo,makomo akhale mudzikhala molambula,ndipo tikhale ndi bafa, ndizinthu zambiri zimene Care yatiphunzitsa kukhudzana ndi ukhondo.
Chabwino.Ngati zina mungakumbukile mutifotokozela.

TILOWE GAWO LINA LA MAFUNSO
Ndi zinthu ziti zimene anthu a mÕdela lino amakhulupilira mokhudzana ndi udindo wa amayi ndi abambo pa kadyedwe kabwino? Kunoko kwa Msangwa anthu amakhulupilira zotani zikhulupiliro zawo pankhani ya kadyedwe kabwino molingana ndi maudindo a abambo ndi amayi?
Aaa kuno amakhulupilira, kadibwe kabwino pakati pa amayi ni abambo, powa pa mgwirizano pa banjapo. Ndiye mukagwirizana pa banjapo, mumakhalilana pansi kuti ndiye kuti tidzidya bwino tiyenela kutani, ndiye mukakhalilana pansi pakati pa bambo ndi mayi, ndiye mmaona chochitika choti zinthuzo monga kadyedwe kabwinoko, kapezeke.
Chabwino.
Eya
Kutanthauza kuti pamafunika kuti pakhale kupangila limodzi ziganizo?
Eya, kupangira limodzi chiganizo kuti kodi kuti tidye bwino, kuti tichite izi kuti zitiyendele titani. Ndiye mmapatsa chiganizo anthu awiri mamuna ndi nkazi.
Chabwino. Ndi zinthu ziti zimene mumaona kuti izizi nzimene zimayenela kukhala chonchi, kapena nzoyenela zimene mÕbambo akhonza kuchita pa nkhani ya madyedwe, kapena mÕmayi akhonza kuchita pa nkhani ya madyedwe?
Mukhonza kupangana kuti pabanja pano zinthu zisamativute zija nnakamba kale, mukhonza kulima timadimba, kaya tikakwera kuntundaku chifukwa chakenso atiphunzitsanso ulimi mmuja nnanenela, atiphunzitsa ulimi tikakwera kuntundaku, tikhonza kulimako kaya ndi ntedza, kaya nsoya nchani, zimenezizi ndi zimene zoti amakhala madyebwe abwino pakati pamuthu, komanso ngakhale zipatso kumene nzofunikila kuti munthu mitengo ya zipatso azibzyala zimene zimathandiza kuti pakhomopo pasamakhala posowa kanthu.

Eee, Kwenikweni chimene timafuna timve nkunena kuti kodi inuyo mumakhulupilira zitiziti tikamakamba pa nkhani ya madyedwe, zikhulupiliro zanu zakunoko ndi zotani?
Zikhulupiliro zathu zakuno ndi kuchita zinthuzo mwa mÕgwirizano kuti tidzidya zinthu moyenelera.Kadyebwe kabwino ku mbali ya zikhulupiliro ife siti, timakhulupilira kuti zinthu zones zija tiyenela kuchita mosasiyana, madyebwe yosasiyana.
Chabwino.
Pakati pa mayi ndi bambo ngakhalensoa ana.
Chabwino.
Palibe kusankha kuti uyu ayenela kutere, ichi nchoyenela ana kapena mayi kapena bamboo, koma zimene zoyenela kudya tuyenela kudya mofanana.
Chabwino.
Eeee
Mulibe miyambo ina iliyonse imene mumakhala nayo yokhudzana ndi kadyedwe?
Aaaa pakati pa kadyebwe palibe mwambo wina.
Chabwino.

Ndiye izizi zimene inuyo mmakhulupilira, kodi nzimenenso mmachita? Chifukwa pali kukhulupilira ndiye pali kuchita.Zimene munana apapazi nzimene mumachita kuti kadyedwe mmadyanso chimodzimodzi? Kuti mmakambirana pankhani ya madyedwe pakati pa abambo ndi amayi?
Eee nzimene timachita kukhalirana pansi kuti kodi zinthu kuti zitiyendele titani, ndiye mmakhala kupatsana ziganizo anthu awiri kuti pafunika titsate gawo ili kuti tipeze chakudya choyenelela, kuti madyebwe athu akhale abwino.
Chabwino.
Aaaa, ndiziti zimene zasintha mu zaka zimene Care yakhala ikugwira ntchito kunoko eti?
Chabwino.
Panali Zikhulupiliro zimene munali nazo kumbuyoku zimene panopa mwasiya kapena zikhulupiliro zimene munalibe zimene mwayamba chifukwa cha a Care?
Pamene bungwe la a Care lafika, latiphunzitsa zinthu zambiri,
Mmmm
Pali kadyebwe kabwino kamene mmbuyomu sizimatsatidwa, wana amadyetsedwa chakudya moyenelela ngakhaleso ife akuluakulu timadya chakudya moyenelela koma kudzela mÕbungwe la a Care, 
Mmm
kuchoka nkuphunzira muja ndanena kale kuti tili mmadimba,
Mmm
Ndipo tili  ndi madzi yabwino,
Mmm
Koma kudzela mu Ulangizi wa Care.
Mmm
Eee nikhonza kukamba motero popeza zolankhula zimapita mwambiri mafunso, ndiye mwina sinnalondoloze mmene mungandifunsile koma kuchoka nthawi imeneyo ndiye kuti bungwe la Care labwela ndizinthu zambiri asintha chifukwa anthu tili athanzi chifukwa cha zakudya zoyenelela.
Chabwino.
Tinene chonchi, 
Mmm.
A Care akubweretselani zikhulupiliro zotani pa nkhani ya madyedwe zimene inuyo poyamba simunkakhulupilira komanso simunkapanga.
A Care?
Mmm.
Wa Care tidzinkamba pa mÕdzimodzi, zikhulupiliro zimene a Care atipatsa nkutilimbikitsa monga kukhala ndi madimba, ukhondo, zimenezozo zimapangitsa kuti munthuwe pakati pa zimenezi umakhalabe ukudya bwino koma zuchoka nkuphunzitsidwa ndi bungwe la Care.
Chabwino.
Mukakhala pakhomo panu inuyo,eti,
Mmm
Ndi ziti zimene mumachita kumbali ya kadyedwe zimene poyamba simunkachita? Mungotipatsa zitsanzo.
Kumbali ya kadyebwe ndiye kuti timayesetsa kukonzekera chakudya, eeh kuti tisamakhale ovutikila nthawi yayitali, timalima kaya dimba kuti ndiwo zisamatisowe tisamavutika ndi zinthu zambiri, timalima mbatata, kuti pakhomopo tidziona chakudya choyenelela. Zimenezizi kaya nthawi zina tikagulapo kaya ntizipatso ngati tizipatsozo pakhomo pathu palibe, nzimene zutipangitsa kuti pakhomopo nkamatero mmaona kuti zikuyenda.Zija ndanena kale kuntunda, kuli nsawa ,soya,chimanga, zimene timazilingilira kuchoka mu upangiri wa Care,taphunzira kuti tiyenela pakhomo pathu pano, zoweta kukhala nzoweta pakhomo.Mmm
Palinso zina zimene mmafuna kuonjezela,zimene mwanena kalezo?
Zimene ndanena kalezi?
Mmm
Aaa zimene ndanena kalezi ndi momuja ndanenelakuti madyebwe abwino tawaphunzira pophunzitsidwa ndi a Care, ndiye kuti pakhomopo mayi ndi bamboo mmakhalilana pansi kuti kodi tiyenela kudya chakudya chotani mtsiku lalero, ndiye kuti zimene zijazo mwakhalirana pansi. Kaya mawa tiyenela kuchita chiyani, chifukwa nthawi zina chochita mawa mmachikonza ngati lero koma osati pawekha koma ngati banja, bamboo ndi mayi mukonze zofunikila kuti mudye, kuti banjalo lisavutike kumbali ya chakudya mwachidule titero.
Chabwino.
Tamphu tamudziwa chifukwa cha bungwe la Care ndipo zationetsa kuti tili nacho chikhulupikiro chonena kuti, tili mchikhulupiliro ku ana athu amene kaya anali onyentchela ali ndi ma tupi oyenelela chifukwa cha Ndisakanizeni. Tadziona nzofunikila kwambiri pa miyoyo yathu.
Mukamati ndisakanizeni mutanthauza ndi chani kwenikweni?
Ndisakanizeni?
Mmm
 Tizakudya, tinthu tamagulu angapo. 
Mmm
Zakudya za magulu angapo.
Mmachita kugula kapena mmachita kupanga nokha, Ndisakanizeniyo?
Pali Ndisakanizeni amene a bungwe la Care amapereka ku ana, kuti tiyambe kudziwa kuti pali Ndisakanizeni, liu loti Ndisakanizeni tidalidziwa kuchokera ku bungwe la Care zitabwera zofuna kupatsa,zopatsa wana oti ozidya. Ndiye pokhala pomwepo nkumaphunzira kuti kodi muti nchani, aah ameneyu ndisakanizeni amene akhulalila wana kuti odzikula mwa thanzi.
Chabwino.Moti inuyo Ndisakanizeni mwamudziwa chifukwa cha Project ya Care?
Eee
Oh Sorry.
Tamudziwa chifukwa cha Project ya Care.
Chabwino.
Ndiye anakuphunzitsani kapangidwe kake ka Ndisakanizeni kapena mumangolandirabe kuchokera ku Care?
Kapangidwe kake, panopa nikhonza kuti, odalankhula ndithu, komabe nzotii, zandithawa.
Zakuthawani?
Eya kuti makonzedwe ake ni aka ni aka ni aka.
Chabwino. Koma anaphunzitsa?
Eeee
Chabwino.

TIYENI TILOWE GAWO LINA LAMAFUNSO ATHU ETI.

Chabwino.
Ndimafuna mundiuze zochitikachitika zikuluzikulu, mmudzi munomo, zimene zachitika mu nthawi imene Project ya Care yakhala ikuchitika kuno eti.
Mmm
Kuyambila chaka cha 2017, kufika tsiku la lero, pachitika zochitika zotani zikuluzikulu zokhudzana ndi madyedwe abwino kunoko, koma zochitikazo zisakhale zokhudzana ndi Care ah ah, zikhale kuti zimachitika koma osati mu Program ya Care? Kaya mundimvetsa kaya?
Zochitika zosati zokhudzana ndi Care ayi?
Ahaaa.
Vuto limene tinakumana nalo, chaka chatha, ndi Mphuzi, zinaononga kwambiri mbewu.
Mbuzi?
Mphuziii.
Mphuzi. Mphuzi ndi chani?
Mphuzi ni tizilombo tima, timakhala ta maonekedwe oyera, timadzadya mizu kupansi, osati Kapuchi,aah koma ito timadyela kupansi.
Chabwino.
Timalimbana ndi mizu ya Mbewu ija, 
Chabwino.
Pamene Kapuchi amalimbana mpamwamba, mbewu ija amaikuila pamwamba.
Chabwino.
Imeneyo ni, timati Mphunzi, kaya ili mÕdzina lina chabwino koma kuno kwathu imadziwika ndi dzina loti Mphuzi, zimene zinatisowetsa ntendere chaka chathachi.
Chabwino.
Aaa Mphuzi zimenezi zimalimbana kwambiri ndi mbewu iti?
Mphuzi zimenezi zimalimbana ni chimanga, pamenepatu mpodontha.
Tingotere.
Chimanga, Soya, ngakhalenso Sawa.
Chabwino.
Eee Mphuzi zimenezo.
AaaH sizidalimbanepo ndi zinthu zimene mmalima ntimadimba tingÕonotingÕono?
Ntimadimba tingÕonotingÕono, Mphuzi zo sizidafike poti taziona kuti talimbana nazo monga nkulima kwathu kwa chaka chathachi, tinalima mmadimba angÕonoangÕonowa, koma MPhunzizo monga kwa ine sindidafike poti ndaziona kuti zafika poti zatigwira. Koma kumunda nkumene zidazatisautsa.
Chabwino.
Eeee.
Ndi

 Zina ziti zikuluzikulu zimene mungakumbuke zimene zachitika kupatulako Mphuzizi?
Zimene zachitika zikuluzikulu?
Mmmm, MÕZaka zitatu zimenezi.
Eee, chifukwa tikhonza kukumbukiranso kumbuyoku kuti njala inali pakati pathu, koma mchaka ii cha kumbuyoku.
Mchaka chake chitichiti?
Two and chani kodi imene ija? Njala inativuta koophya.
2018, 2019, 2017?
Kodi imene ija 20 nchani kodi, 20É.
Papita zaka zingati?
Eee! Four zonse koma zilikukwana.
Chabwino.
Eee chabe popeza sitisungira kuti chaka chakuti tidavutika motere.
Mmm
Eee timangoti koma chaka chino chativuta monga mmene panopa zativutila, ndiye timante, tikatero ndiye kuti tisungire kuti chaka chakuti tinavutika motere, zija zimangokhala kuti taziiwala.
Chabwino.Palibe chimene chachitikapo chokhudzana chabwino,
Chabwino?
Chokhudzana ndi madyedwe?
Chabwino?
Mmm. Nzaka zitatu zimene zapitazi?
Madyedwe mzaka zitatu zapitazi, a Care, koma ndikumbuyo kwenikweni, a Care amatipatsa timati Likuni Phala, chifukwa zimenezo ziinabwera ndi bungwe la Care, Likuni Phala.
Mmm.
Ada, ngakhale chimanga, a bungwe la Care adaperekako.
Chabwino. Ndimafuna ndimve ngati mudalandilako thandizo lotelo kuchokera ku mabungwe ena zaka zitatu zapitazo?
Mabungwe ena adaperekako monga CICOD.
CICOD?
Eee.
Anapereka chaka chiti?
Aaah, chaka chatha icho, papita ngati si zaka zitatu apa.
2017?
Yayenela kukhala choncho, ee CICOD idaperekapo.
Adapereka chani?
Chimanga.
Chimanga.Kwa aliyense?
Eeee
Kapena kwa anthu osankhika?
Eee, zimakhala, zimasankha anthu.
Chabwino.Amasankha anthu otani?
Osaukitsitsa.
Chabwino. China nchani chimene mukhonza kukambapo cha madyedwe abwino chimene mwina munalandira ngati thandizo, zochitika mwina zabwino?
Mathandizowo monga muja nnanenela kuti bungwe la Care ndiye lakhala litithandiza mu nthawi imeneyi, eee.
Chasintha kwambiri mmudzi unowo pa nkhani ya madyedwe oyenela ndichani? Chimene mukhonza kuchifotokoza kuti chasintha kwambiri pa nkhani ya kadyedwe koyenela ndi chani?
Anthu tukhala a thanzi.
Athanzi.
Mmm
Thanzi labwera chifukwa chani?
Thanzi labwera chifukwa chodya bwino kudzela mu bungwe la Care.
Chabwino.
Ndizipitilila? Thanzili labwera kuchoka mÕbungwe la Care,chifukwa chotiphunzitsa kulima zinthu zofunikila pa miyoyo yathu, monga ndiwo zamasamba zija ndanena, zipatso zija ndanena, ndiponso kukhalanso ndi ukhondonso nzimene zimapangitsanso kuti anthunu mukazi mukamalandira zinthu ngati zimenezi matupi anu amakhala osangalala, potiphunzitsa malimidwe,
Mmmm
Pakatimpakati titi potiphunzitsa malimidwe.
Chabwino.
Aaaa, pakhalapo kusintha pa nkhani zokhudza udindo wa Abambo. Mayi, kapena anyamata ndi atsikana kumbali ya madyedwe chifukwa cha ntchito za Care?
Udindo kapena kusintha Kwa anyamata?
KusinthaKwa maudindo.
Maudindoo?
Eyaaa.
Maudindo asinthidwa ndithu, chifukwa choti kaya ndi asungwana, ali kukhala pa udindo, kaya ndi mzimayi, ali kukhala pa udindo, mosasankha mbali kuti kaya ndi azibambo ndi amene akuyenela kukhala pa udindo koma mzimayi panopa ndilo amene akukhala patsogolo kumakhala Chairman, chimene chatipangitsa kuona kuti chasintha zimenezi zasinthidwa kudzela mÕbungwe la Care.
Timakhala mwina azimayi sikisi, mwina azibambo folo
Mmmm.
Koma izi zachitika chifukwa chophunzitsidwa ndi Care, chokhudzana mmaudindo mzimenezi.
Apapa mufotokoza za maudindo a mbali ya Utsogoleri eti?
Oh ee mmaganiza kuti maudindo ake ndi amenewo.
Chabwino.
Panali funso lina limene limabwera lokhudzana ndi mbali imeneyo ndiye kuti mwandiyankhilatu.
Oh chabwino.
Mwina nkutheka kuti mufuna muonjezelepo pa zimene mmafotokozazi, chimene chasintha kumbali ya mautsogoleri?
Mautsogoleri?
Munakamba za utsogoleri eti?
Eee ndinawakamba.
Kuti asintha motani, azimayi akumatengapo gawo, atsikana akumatengapo gawo, china nchani chimene mungafotokoze kumbali imeneyiyi?
Yautsogoleliyi?
Mmm
Mbali yautsogoleriyi, yasintha mmene ndikunenela ndiye kuti palibe kusiyana kagwiridwe ka ntchito.
Mukamati palibe kusiyana kagwiridwe ka ntchito mutanthauza chani?
Ndiye kuti nzimayi kaya nzibambo, ntchito imene ayenela kugwira nzimayi, ndiye kutinso bambo ayenela kugwira, imene ayenela kugwiranso bambo mzimayiso ayenela kugwira, kugwira ntchito mofanan.
Chabwino. Moti inu mphika mukhonza kugwira nkuphika nsima?
Eee, popanda choletsa.
Moti mwana, mwana mukhonza kumudyetsa phala?
Eee popanda choletsa.Nzimene zasintha chifukwa cha bungwe la Care.
Moti mzimayi akhonza kuwaza nkhuni?
Eee
Chabwino.

Titengeno kumbali ya maudindo ena okhudzana ndi kadyedwe kenikeni ka, chasinthapo ndi chani?
Mudindo yokhudzana ndi kadyebwe kenikenika?
Eee.
Pmenepa chasintha chifukwa chonena kuti, zija ndakamba kale, palikumasukilana, mzimayi, mzibambo tidye moyenelela posaika magawo oti ichi nchoyenelela ine bamboo kapena ichi nchofunikila ine mayi, koma chinthucho, chidyewe, chidyebwe mofanana ngati banja.
Amene amasokolotsa zakudya ndi ndani pakhomo?
Pakhomo timasokolotsa zakudya pokhalilana pansi.
Chabwino.
Tigwirizane kuti tipeze chakudya, ama timasokolosa chakudya pokhalilana pansi, timakhalilana pansi.
Chabwino.
Kumbuyoku zinkakhala bwanji, mmakhalailananso pansi kapena zayambika chifukwa cha Care yi?
Kumbuyoko, zimenezi sizinali nkuchitika kwenikweni, mwina kumatheka bamboo ndiye amatenga gawo kwambiri. Koma pakali pano sizili choncho. Pakali pano tisanakonze chofunikila kuti chichitike, timayamba kukhalilana pansi, nchimene chaonetsa kuti chasintha.
Chabwino.
Chifukwa chotsatira ndondomeko ya ntchito za ku Care.
Kumbali ya ntchito zakumunda, kagwiridwe ka ntchito zakumunda zumakhala bwanji, amagwira kwambiri ndi ndani kapena zimakhala bwanji?
Kagwiridwe ka ntchito zakumunda,
Mmmh.
Kagwiridwe ka ntchito za kumunda mumakhala kugwira ntchito mofanana komanso mopatsana mpata monga nzimayi ukhonza kumpatsa mpata kuti aah inu tsopano tiyeni tiweruke poonetsa kuti tichite zinthuzo mosapanikizidwa. Timagwira ntchito komanso timalemekeza azimayi kuti tisachite zinthu moti wina achite ngati wapanikizidwa, koma tiwapatse mpata anzathu popeza amakhala ndi ntchito zambiri zomwe zija tinena, athyola ndiwo kaya anena kuti tengankoni nkhuni,ndiye kuti ntchito zija zimatipepukila tikamatengezana.Moti ntchito yakumunda kugwira kwake ndugwira koma mololelana mosatenga nthawi yosakwanila kwenikweni.
Kumbuyoku zinkakhala bwanji, zimakhala chimodzimodzi kapena apa zasintha?
APA zasintha chifukwa chotikumbuyoku kumatheka kuti aah tengani makasuwa ine ndisoseza nkhuni, ndiye zimaonetsa ngati munthu uja ali kugwira ntchito yolemetsa. Talima mofanana, ndiye kuti ali kusenza ntolo wa nkhuni, tili kumpatsanso makasu, zimene zijazo zidasintha.
Chabwino.
Ine ndutenga khasu ngati bambo, iye uja akutenga kaya ntindiwo ngati mayi nkumapita kunyumba. Wina watenga Nji, wagwira, watengako chida wina watenga chida.
Zaintha chifukwa cha zimene mumaphunzira ndi a Care?
Ndi a Care. Zimene zi Zasintha chifukwa cha chophunzitsidwa ndi a Care.
Pa ziganizo zimene mmachita zokhudzana ndi ulimi zimakhala bwanji? Mmapanga bwanji ziganizo za ulimi?
Ziganizo za ulimi, timazipanga pokhalirana pansi, kaya tagulitsa mbewu yathu, timanena kuti kodi ndlama ndi iyi tapeza, titani? Aaah tiguleko feteleza, kapena tionjezele chakudya. Koma pali kukhalirana pansi ngati banja.
Kuti chaka chino tilima mbewu zakuti, ziiganizo amapanga ndani?
Ziganizo zimenezi timapanga anthu awiri mÕbanja, tilime ntedza, tilimekonso ka soya tisangokhala choncho, tilimeko timbatatesi, chimanga ndiye popeza chimakhala mu pologalamu nthawi yonse. Tilime chimanga tionjeze, ngati idali one Ekala tionjezepo one Ekala, koma tili pokhalirana pansi.
Chabwino. Asadabwere a Care munkapanga choncho ziganizo, kapena zachita kusintha?
Aaaa zimenezi zasintha chifukwa cha bungwe la Care, kale timangomachitapo, mwina wekha wangoganizila, ayi apa ponse tilima ujeni, tilima fodya pamene pano timafunsana kuti kodi titani. Aaah gawo ilii tilimepo fodya, gawo ili nsawa, gawo ili tilimepo nsawa kapena kachewere, pamene kumbuyoku timangonena kuti apa tilima fodya, koma posafunsana.
Chabwino.Inuyo mmaganizo mwanu Project ya Care yi mwaiona bwanji?
Mmaganizo mwanga ndaiona kuti Project ya Care ndiyothandiza.
Tafotokozani.
Kuthandiza chifukwa choti ili kutiphunzitsa zinthu zoti moyo wathu ukhale wathanzi.Moyo wathu uthandizidwe, kuthandizidwako ndiye kuti pali thanzi, chifukwa tikuchita zinthu zofunikila pa miyoyo yathu chimene bungwe la Care lofunika kwambiri chifukwa latizindikilitsa zinthu zambiri.
Tatchulaponi zinthu zitatu zimene zakusangalatsani Project imeneyi kapena zimene mwaphunzirapo?
Zinthu zitatu,


Timadimba tija tanena, komanso ngakhale ulimi wa kuntundawu Care yatiphunzitsa,tikhonza kutchulanso ngakhale mitengo ya zipatso ngakhale yoti si yazipatso.
Mwaphunzira ku Care kokhakokhako?
Care yatiphunzitsa zimenezo kuti tikhale anthu osatani kodi, odzidalira.
Chabwino.
Pakukhala kwathu.
Ndi ziti zimene simunazikonde mu Project imeneyi ya Care?
Mu Project ya Care sindinganene kuti, sindidaa, ichi sindidachikonde chifukwa zimene tuphunzitsidwa nzonena kuti anthu akuzilandira komanso zuthandiza munthu pa moyo wake.
Chabwino.
Inuyo ngati a Group a Mfumu Msangwa mukuona kuti Project ya Care yi yabweretsadi kusintha mmudzi muno?
Eeee
Ngati Pali kusintha tafotokozani kusintha kwake nkotani?
Kusintha kwake mmadyebwe abwino, komanso anthuwo akakhudzidwa ndi chinthu choti auzidwe amamva mwa changu, zimenezi zasintha chifukwa cha Care. Pali ukhondo, ndipo titakhala kuti tiyende kuyendayenda aah pamakhala zinthunso zosintha, ngakhale midzi Ina imadzionela kuti mmudzi umu muli upangili, koma upangiliwo tsono, uli kubwera chifukwa cha bungwe la CARE.
Chabwino.





